AlexejDobrolubov/national_council_slovak_2010 huggingface dataset:
9.schôdza NR SR - 10.deň - B. popoludní
Dátum: 2010-12-15
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

69. Ja som chcel povedať, to čo povedal pán Jarjabek, že som rád, že pán minister, ktorý prišiel z tohto prostredia, berie na svoju zodpovednosť, keď to nebude. Mne vadí na tej celej záležitosti, lebo však treba niečo so Slovenskou televíziou, so Slovenským rozhlasom robiť, o tom nikto nepochybuje, tá zadlženosť je a bude ďalej. Ja som čakal, že bude spravená jedna seriózna analýza, čo bude odstupné, čo budú proste veci, ktoré sú staré dlžoby, ako sa celá táto záležitosť bude v prvom kole riešiť a pripraví sa celá záležitosť, ktorá by mala byť trebárs k 1. 1. 2012. Pán Krajcer, ja som presvedčený ako 66-ročný človek a dlhoročný riaditeľ, že keby som akokoľvek chcel túto celú záležitosť riešiť, tak k strate sa alebo k nule dostanem za dva roky, alebo, samozrejme, budete musieť zvýšiť koncesné poplatky a budete musieť riešiť veci, pretože žiadnu analýzu, pozrel som si, ja som sa na to díval nie z hľadiska politického, ale z hľadiska ekonomického, čo budú, aké programy budete, aké veci budete mať, akými vecami sa vysporiadate. Ale keď ste toto celé povedali, to čo ste tu na záver povedali, že beriete politickú zodpovednosť, keď tento hybrid, ktorý vznikne, ja netvrdím, že to nefunguje niekde, proste, že nebude ku koncu roka stratový. Ja budem rád, keď v roku 2013 sa dostane táto zložka, tak ako je postavená, na nulu. A pokiaľ sa týka, vôbec ma neprekvapuje, alebo vôbec by som nebazíroval na plate na manažmentu, pokiaľ je schopný tento manažment vykorčuľovať z celej tejto záležitosti, ale jednoducho zo skúsenosti mojej praktickej, že celý život som robil riaditeľa, viem ako sa odstraňujú straty a ešte tobôž vo verejnoprávnych inštitúciách. Ďakujem pekne.
8.schôdza NR SR - 2.deň - A dopoludnia
Dátum: 2010-11-04
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

Ja by som len chcel doplniť pána poslanca Buriana to, čo tu povedal, pokiaľ sa týka Európskej únie. Ak Európska únia má prežiť, tak ako jednotná obranná politika, ako je zahraničná, ako je menová, tak v konečnej fáze sa musí vrátiť k jednotnej daňovej, jednotnej penzijnej, ale, pokiaľ sa týka z hľadiska bánk, pretože banky túto krízu zavinili, čiže to, čo my vám dnes navrhujeme, navrhujeme vám, aby sme riešili to v štátnom rozpočte, nie na úkor tých najchudobnejších ľudí, ale riešili to, pokiaľ je to možné. Ja som presvedčený, že k tejto celej záležitosti prídete, nechávate si to do budúcna, pretože viete veľmi dobre, že tak, ako máte nastavený teraz rozpočet na rok 2011, nemáte šancu ho naplniť, takže toto sú vaše zadné dvierka, ktoré máte otvorené na to, aby ste to v budúcnosti riešili, či už kozmetickými alebo akýmikoľvek úpravami. Ďakujem pekne.
8.schôdza NR SR - 2.deň - A dopoludnia
Dátum: 2010-11-04
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

Ja by som chcel len doplniť pána poslanca Počiatka, že koľko stálo ozdravenie slovenských bánk. Zhruba 100 mld., oddlženie celkove s úrokmi zhruba 170 mld. Keď hovoríme k jednotlivým bankám, ktoré padli, nechcem sa vyjadrovať a nechcem ani hovoriť medzi štyrmi očami, pokiaľ a sa týka bánk, lebo viem o čom hovorím, či to je Poštová banka - navýšenie 2 mld., potom okamžite zníženie, predanie. Kreditná banka, Priemyselná banka, pád prakticky a predanie Východoslovenským železiarniam a môžem ich vymenovať, celkové záležitosti, ktoré tu jednoducho prebiehali, pokiaľ sa týka bánk, ale vráťme sa k veciam. Kde v Európe nie je zdanenie právnických osôb, pri vyberaní dividend, tak ako je na Slovensku, kde sme spravili, že je rovná daň 19 %. Treba sa vrátiť, banky vytvorili ten problém, ktorý dneska vo financiách je z hľadiska finančnej krízy. Treba sa vrátiť k tým veciam, čo ste tu aj povedali, a to, čo tu povedal aj pán poslanec Počiatek, že aké problémy dnes slovenské banky majú. Ja netvrdím, že všetko je v poriadku, ale berme aj to, čo ste povedali, pokiaľ sa týka Národnej banky, kedy intervenovala, za akých okolností intervenovala v niektorých finančných operáciách. Takže, keď by sme si k tej celej záležitosti sadli, tak tento problém je ďaleko širší a nechcel by som tu rozvádzať, lebo je to krátka doba.
8.schôdza NR SR - 2.deň - A dopoludnia
Dátum: 2010-11-04
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

Pán poslanec, som presvedčený, ste poznačený ako bankár určitými vecami. Ale, menovali ste Devín banku, ja vám menujem ešte Poštovú banku, Transpetrol, ktoré zavinila pani Schmögnerová. Iste viete ako bankár, o čom chcem hovoriť, ale mám dve minúty. Takže, to je prvá záležitosť. Druhá záležitosť. Rakúske banky, ktoré potrebujú zhruba 34 mld. na to, aby zachránili bankový sektor a finančný sektor a vôbec, podnikateľské prostredie, žiada úver od Európskej centrálnej banky. Preto navrhujeme zdanenie, to čo je. Ukážte mi v Európe, kde sú banky zdanené okrem právnických osôb ešte z dividend 15 %, okrem Slovenska. Možno vymenujete dve krajiny Európskej únie. Prečo to celé hovorím? Keď nájdete iné riešenie, kde budete zháňať finančné prostriedky, môžete zháňať ich, že spravíte reformu verejnej správy, samosprávy a v ďalších veciach, pokiaľ sa týka do štátneho rozpočtu. Pokiaľ sa týka, to čo ste menovali z hľadiska rakúskych bánk. Viete veľmi dobre, ako stoja rakúske banky, či to je, ktoré ste menovali Bavak, Erste banka, Raiffeizen alebo ktorákoľvek banka. Pokiaľ sa týka, všetky sú prakticky na slovenskom trhu. Vy tiež ste boli zástupca jednej banky materskej, takže viete, o čom hovorím. Takže, nehovorte o tom, že sa nedá zdaniť určitou daňou. Teraz nehovorme o aké percento. To je otázka. Ak vy, ste pri moci ako vláda, akým percentom zdaníte jestvujúce banky na to, aby ste si pomohli pri štátnom rozpočte na rok 2011. To je podstata veci, aby sme neprenášali zadlženosť, ktorú prenášame na našich občanov. To je to isté, čo tu stále hovorím, pokiaľ sa týka veci. Pokiaľ nebudeme riešiť sociálnu a zdravotnú poisťovňu, prenášame to stále na daňových poplatníkoch. Som len zvedavý, dokedy naši občania budú znášať, hlavne naši dôchodcovia, ktorí sa zaslúžili o tom, že tieto veci tuná boli. A pokiaľ sa týka to, čo ste tu presne povedali. Nemenujte Devín banku... (Prerušenie vystúpenia časomerom.)
8.schôdza NR SR - 1.deň - B. popoludní
Dátum: 2010-11-03
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

51. Pán poslanec Marcinčin, absolútne súhlasím s vami, len by som chcel povedať jedno. Nemám žiaden problém so znížením, či to bude o 10, alebo o 20 % platu poslancov. Ale chcel by som poukázať na iné veci, ktoré tuná, samozrejmá vec, vláda by mala predložiť. To, čo tu ste povedali a povedal to pán Přidal, treba sa vrátiť znova k Sociálnej poisťovni, zdravotnej poisťovni a celý ten balík nastaviť tak, aby verejné financie boli nastavené úplne ináč. Kde, povedzte mi, je v Európe nastavený penzijný systém tak, ako je u nás? Odmietate ho a čím neskoršie sa k nemu vrátime, tým nás to bude viacej stáť. To je, pokiaľ sa týka aj zdravotníckych reforiem, ktoré tuná boli. Takže vráťme sa absolútne seriózne k veciam. Kde v Európe boli oddlžené banky tak, ako boli u nás oddlžené banky? Znovu sú banky tam, kde boli pred oddlžením. Znova budú vytvárať opravné položky z hľadiska úverov, ktoré dávajú. Takže by som vás poprosil, keby sme, či je to ľavica, pravica, sadli si a povedali sme si veci, ako proste budeme postupovať z hľadiska ozdravného balíka verejných financií. Pokiaľ si tu nesadneme, tak sú to len kozmetické, populistické veci, ktoré nič neriešia. Ďakujem.
7.schôdza NR SR - 7.deň - A. dopoludnia
Dátum: 2010-10-21
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

Mňa, vážený pán podpredseda parlamentu, prekvapuje koľko ideológie a nezmyslov, je tuná. Zastavenie diaľnic jednoznačne najväčšia chyba, ktorú táto vláda spravila. Rozvoj nielen regiónov, rozvoj cestovného ruchu, pokiaľ sa týka zastavenia diaľnic a vôbec prípravy, oddiali výstavbu diaľnic minimálne o 5 rokov. Spracovanie vecí bude trvať tak isto pomerne dlho. A ďalšia vec, som zvedavý, odkiaľ tie finančné prostriedky zoženiete, pretože kríza neskončila. Finančné prostriedky sa budú stále ťažšie zháňať ako sa zháňali dneska. Mali ste jedinečnú šancu pokračovať vo výstavbe diaľnic, ako to bolo nastavené. Chcem ďalšiu vec povedať, že stále tu hovoríte, kde sa podelo 770 mld. Za vašej éry bolo sprivatizovaných 370 mld., 330 mld. ste zadĺžili, takže výstavba trebárs 150 km diaľnic, terminálu na letisku a ďalších vecí, tiež niečo stálo. Ďakujem.
7.schôdza NR SR - 3.deň - A. dopoludnia
Dátum: 2010-10-14
Poslanec: Muňko, Dušan (SMER - SD)
Druh vystúpenia: Vystúpenie v rozprave

8. Ja by som chcel podporiť pána poslanca Blanára. Nechcem ísť teraz stále do konfrontácií, aj moje vystúpenia, ktoré tu boli, či k jednej veci, či k druhej, chcem prestať, aby sme v konečnej fáze, pokiaľ sa týka sociálnych vecí, našli spoločnú reč, pretože pokiaľ nenájdeme spoločnú reč, či pri zákonoch, ktoré sa týkajú sociálnej oblasti, tak vždy budú na to doplácať len tí najchudobnejší ľudia a hlavne dôchodcovia. Ja to beriem tak, ako keď vy ste zákon nastavili 461, 43, ste mali možno dobrý úmysel. Dopadlo to tak, ako to dopadlo. Štyri roky sme sa snažili veci naprávať. Ako sme ich naprávali, posúdili voliči a posúdia aj ďalšie veci. Ale rád by som bol, keby sme našli spoločnú reč a riešili tieto problémy. Pretože, ak ich nevyriešime, zoberme si príklad z Českej republiky, alebo zoberme si príklad z Nemecka, kde veľká koalícia riešila veci, tak sa nepohneme z miesta. Ďakujem pekne.
7.schôdza NR SR - 2.deň - B. popoludní
Dátum: 2010-10-13
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

Pán Kaník nemá význam, aby som sa s vami dohadoval. Nestojí mi to jednoducho za to. Ten systém je zle nastavený, vie to každý makroekonóm, ekonóm alebo neviem, ako ho nazvete. Čiže tou vašou dogmou, ktorú dávate, sám sa zosmiešňujete. Ak sa k tej veci vrátime čím skôr, tým to bude tento štát menej stáť. Ďakujem.
5. schôdza NR SR-3. deň-štvrtok- A dopoludnia
Dátum: 2010-09-09
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

Ja som chcel niečo podobné povedať, čo povedal pán poslanec Burian, ale odporúčam pánovi podpredsedovi vlády, aby do druhého čítania poslanecký návrh rozšíril aj o Grécko, zmenšíme problémy, ktoré budeme mať s Bruselom. A poprosím pána poslanca Kaníka, aby prakticky nevysvetľoval veci, ktoré sa vysvetliť nedajú. Pokiaľ nebudeme tieto veci riešiť, budeme ich možno riešiť o mesiac, ale s väčšou blamážou. Takže by som odporúčal pri tomto jednom hlasovaní pozmeňujúci návrh, aby ste ho dali a my ho podporíme. Ďakujem.
5. schôdza NR SR-3. deň-štvrtok- A dopoludnia
Dátum: 2010-09-09
Poslanec: Muňko, Dušan (SMER - SD)
Druh vystúpenia: Vystúpenie s faktickou poznámkou

Vážený pán poslanec Matovič, ja, viete, nie som odborník na mediálnu oblasť, ale vy nie ste odborník na sociálne veci. Ja som si preštudoval odvodový bonus, preštudoval som si hrubú mzdu, nebudem sa k tomu vyjadrovať, pretože nieže nie som odborník na túto vec, ale to treba si celé zrátať. Keď mi dnes neplatia, keď to dám dohromady, podnikateľské prostredie, počas krízy, tak keď to dám hrubej mzdy, tak mi ešte menej budú platiť. Ale nechcem sa k tomu dnes vracať, pretože k tomu si treba skutočne sadnúť. A z tých prepočtov, ktoré predchádzajúca vláda z roku 2004 nastavovala, ani jeden nesedí. A robili to proste, tvrdia, odborníci. Keby to robili správne, tak by sme nemuseli dotovať dôchodkový fond, ako ho dotujeme z ostatných fondov. Ale hovorím, nechcem to dehonestovať, lebo to sú tí ľudia, ktorí v tej veci nepracujú proste a nie sú v tom odborníci. Treba si sadnúť a spraviť si všetky prepočty a potom budete vidieť, vôbec ako to je celé nastavené.
5. schôdza NR SR-1. deň-utorok B popoludní
Dátum: 2010-09-07
Poslanec: Mikuš, Jozef (SDKÚ – DS)
Druh vystúpenia: Vystúpenie v rozprave

Pán podpredseda, dajte hlasovať o tom, aby uvedený návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre hospodárstvo, výstavbu a dopravu, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre ľudské práva a národnostné menšiny. Za gestorský výbor navrhujem Výbor Národnej rady pre hospodárstvo, výstavbu a dopravu a odporúčam, aby výbory predmetný návrh zákona prerokovali v druhom čítaní vo výboroch vrátane gestorského výboru do 11. októbra 2010.
5. schôdza NR SR-1. deň-utorok B popoludní
Dátum: 2010-09-07
Poslanec: Mikuš, Jozef (SDKÚ – DS)
Druh vystúpenia: Vystúpenie

Vážený pán podpredseda Národnej rady, vážené kolegyne, kolegovia, vážený pán minister. Výbor Národnej rady Slovenskej republiky pre hospodárstvo, výstavbu a dopravu ma uznesením č. 17 určil za spravodajcu k vládnemu návrhu zákona o dotáciách na rozvoj bývania a o sociálnom bývaní, ktorý máme pod tlačou 49. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom Národnej rady v zákonom stanovenej pätnásťdňovej lehote pred schôdzou Národnej rady, na ktorej sa uskutočňuje jej prvé čítanie. Konštatujem, že uvedený návrh spĺňa po formálno-právnej stránke náležitosti uvedené v § 67 a § 68 zákona Národnej rady č. 350/1996 Z. z. o rokovacom poriadku v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona. O súlade s Ústavou Slovenskej republiky s ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná a o tom, že návrh nebude mať nové požiadavky na štátny rozpočet ani na rozpočty obcí, nebude mať vplyv na hospodárenie obyvateľov ani na hospodárenie podnikateľskej sféry a iných právnických osôb a nebude mať dopad na životné prostredie, na zamestnanosť, ani na podnikateľské prostredie. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskej únie a podľa tejto doložky nie je problematika návrhu zákona upravená v práve Európskej únie a nie je obsiahnutá ani v judikatúre Súdneho dvora Európskej únie. Pán podpredseda, prosím, otvorte rozpravu.
3. schôdza NR SR - 3. deň - štvrtok - B. popoludní
Dátum: 2010-08-05
Poslanec: Mikuš, Jozef (SDKÚ – DS)
Druh vystúpenia: Vystúpenie s faktickou poznámkou

Ďakujem pekne, pán predsedajúci. Pán štátny tajomník, ten sarkazmus, pardon, bývalý, pán poslanec, kolega, ten sarkazmus v úvode vám nie je veľmi príbuzný a myslím si, že ste si ho mohli odpustiť, ale to trošku aj dokazuje, že nehovorili ste ekonomicky, ale politicky. A to ma mrzí, pretože ministerstvo financií, na ktorom ste začínali, alebo v ktorom ste, keď ste začínali, tak chvíľku ekonomicky rozmýšľalo. A malo aj niekoľko veľmi dobrých vyjadrení so záujmom chrániť verejné financie. Ale, bohužiaľ, vždy ste ustúpili pred diktátom premiéra, až ste rezignovali a len slepo ste sa divili potom tomu, čo pán premiér hovoril, aj rozkrádačky, resp. divému mrhaniu peňazí. Dokonca natoľko ste rezignovali, že tento rok ste neodtajnili, alebo nezverejnili ani stav verejných financií, až po voľbách. Vy ste tu niečo naznačili, že čo chce vláda tajiť. No vy ste tie verejné financie tajili a otázka znie: Aj prečo? Za šesť mesiacov dlh 3 mld. eur, pán bývalý štátny tajomník. Dvakrát taký dlh ako za rok 2009. A štyrikrát taký dlh ako za to isté obdobie za ostatnej alebo teda poslednej vlády Mikuláša Dzurindu. A možno trošku doplním kolegu Ivana Štefanca. Spomínam si, že za vlády Mikuláša Dzurindu bol minister financií Ivan Mikloš často kritizovaný za to, že v rozpočte sa pomýlil v návrhu rozpočtu o desatinky. Tak ja doplním ten rok 2008, kedy ste sa pomýlili o jednu, o znamienko pred číslom, kedy návrh bol plus 6,5 a výsledok bol mínus 6,5 %. A...(Prerušenie vystúpenia časomerom.)
3. schôdza NR SR - 3. deň - štvrtok - A. dopoludnia
Dátum: 2010-08-05
Poslanec: Mikuš, Jozef (SDKÚ – DS)
Druh vystúpenia: Vystúpenie s faktickou poznámkou

Ďakujem pekne za slovo, pán podpredseda. Pán poslanec, vy, keď ste nastúpili na funkciu ministra v predchádzajúcom volebnom období, tak zhruba rok, možno dva roky, ste hovorili iným jazykom ako potom neskôr. Hovorili ste v pozitívnom zmysle o tom, v akom stave sú verejné financie, boli sme perfektne pripravení na vstup do eurozóny, ale po akcii v Monaku a po kauze Tipos, ste zmenili rétoriku. Dovtedy ste niekoľkokrát pri ochrane verejných financií, aj ste došli do sporu so svojím predsedom, vždy ste ťahali za kratší koniec. V jednom vystúpení som vás nazval slabým ministrom, nie celkom aj z vášho popudu alebo z vašej viny. Chcem povedať, že potom ste prijali dokonca aj rétoriku svojho predsedu a včera ste toho boli dôkazom, keď ste hovorili o jednotlivých schodkoch. Chcem to dať trošku na pravú mieru, pretože, áno, bol rekordný schodok za predchádzajúcich Dzurindových vlád, pardon, som zadýchaný trošku, ale keď začínala druhá Dzurindova vláda bol schodok 7,5 %, a keď končila, vy o tom veľmi dobre viete, bola pod 3 %. Tak ste prebrali vládu. Vy odchádzate z vlády, keď je schodok takmer 8 %, alebo bude. V tom je ten rozdiel, v tom sú tie polopravdy, a ak budeme korektní, tak by bolo dobré tieto polopravdy dávať na pravú mieru. Ďakujem pekne.
3. schôdza NR SR - 2. deň - streda - A. dopoludnia
Dátum: 2010-08-04
Poslanec: Mikuš, Jozef (SDKÚ – DS)
Druh vystúpenia: Vystúpenie s faktickou poznámkou

Ďakujem pekne, pán podpredseda. Pán podpredseda Fico, niektorí politici vyberajú pri svojich argumentáciách a číslach len tie, ktoré im vyhovujú. Vy ste špecialista na toto. A toto ste robili v opozícii. A ste v podstate povedali alebo urobili to aj teraz, čiastkové informácie, polopravdy. Treba pre pravdivosť a korektnosť povedať, pripojím sa k tomu, čo hovoril môj predrečník Ivan Štefanec, že okrem tých čísel, ktoré ste povedali, má Slovensko dnes najvyšší dlh vo svojej histórii v absolútnych číslach. Ale má, čo je horšie, suverénne najvyššie tempo rastu tohto dlhu. A v našich podmienkach stredoeurópskych alebo okolitých je to suverénne najvyššie. A má jednu z najvyšších mier rastu nezamestnanosti, čo pred zhruba tromi-štyrmi rokmi bolo úplne opačne. Tento trend je strašný. Ale konkrétne len za prvý polrok tohto roku vaša vláda zadlžila Slovensko o 3 mld. eur, čo je takmer dvakrát toľko, ako to bolo v roku 2009, kedy sme prežívali v podstate to najväčšie jadro krízy, a je to štyrikrát viac ako pri tej vláde, ktorú kritizujete, vo volebnom roku 2006. A ešte jedna poznámka k tým polopravdám. Podľa toho, čo ste povedali, tak strana, ktorá nemá ambície získať 50 % a viac v parlamentných voľbách, ako keby nemohla ísť s vlastným volebným programom do volieb, pretože je naprosto jasné, že v 100 % ten volebný program nemôže splniť. A chcem len pripomenúť, že ani strana Smer – sociálna demokracia v minulých voľbách alebo po minulých voľbách nemala premietnutý celý volebný program do programového vyhlásenia vlády. Ďakujem pekne.
28. schôdza NR SR - 6.deň - A. dopoludnia
Dátum: 2012-02-08
Poslanec: Novotný, Viliam (SDKÚ – DS)
Druh vystúpenia: Vystúpenie s faktickou poznámkou

14. Ďakujem pekne za slovo. Veľmi dobre rozumiem tomu, čo hovoril pán poslanec Raši vo svojom vystúpení aj jeho predrečník, ale budem reagovať, samozrejme, na pána poslanca Rašiho. Rozumiem tomu veľmi dobre a mne sa tento vládny návrh zákona tiež veľmi nepozdáva, nie som s ním nadšený, poviem to otvorene. Na druhej strane treba vnímať tú celú situáciu, ktorá sa v priebehu novembra a začiatkom decembra na Slovensku vyvinula, ako situáciu veľmi nebezpečnú, ako precedens, ktorý by mohol, ak by sa znovu opakoval, viesť k ďalšej traumatizácii spoločnosti priamym ohrozením poskytovania zdravotnej starostlivosti. Ja sa pamätám na to, ako sme riešili podobný protest zo strany lekárnikov a lekární ešte v roku 2005, a takisto sme vtedy prijímali rozhodnutie v takom zmysle, že nesmie byť štrajkom ohrozené poskytovanie zdravotnej starostlivosti. To, čoho sme boli svedkami v mesiaci november a začiatkom decembra, bolo, bolo o to zákernejšie, že to nie je možné nazvať ani štrajkom. Bolo to proste niečo, čo nemá obdoby, ale hlavne zakladá precedens, ktorý je veľmi, veľmi nebezpečný. Lekári odíduvší od svojho pacienta, rušňovodič odíduvší z lokomotívy, poriadkové služby odíduvšie zo svojej činnosti vtedy, keď ich občania potrebujú, sú precedens, ktorý je veľmi nebezpečný, a je úplne normálne, že vláda na to musí legálne v zmysle zákona prijať také opatrenia, aby takýmto neduhom mohla v budúcnosti predísť. Ďakujem pekne.
28. schôdza NR SR - 2.deň - A. dopoludnia
Dátum: 2012-02-01
Poslanec: Novotný, Viliam (SDKÚ – DS)
Druh vystúpenia: Vystúpenie v rozprave

Ďakujem pekne. Vo včerajšej rozprave vystúpili traja poslanci, nebol podaný žiadny pozmeňujúci ani procedurálny návrh, preto budeme hlasovať o pozmeňujúcich a doplňujúcich návrhoch zo spoločnej správy. Pán predseda, prosím, dajte hlasovať o bodoch 1 až 7 spoločnej správy s odporúčaním gestorského výboru schváliť ich.
28. schôdza NR SR - 1.deň - B. popoludní
Dátum: 2012-01-31
Poslanec: Novotný, Viliam (SDKÚ – DS)
Druh vystúpenia: Vystúpenie s faktickou poznámkou

211. Ďakujem pekne. Pán poslanec Blanár použil niektoré skutočnosti a pospájal ich tak, aby svedčili o jeho správnom logickom úsudku a záveroch. Rád by som ho ale upozornil možno na niektoré odlišnosti, ktoré si nevšimol vo svojom vystúpení. Je pravdou, že ministerstvo zdravotníctvo sa venovalo príprave transformácie štátnych nemocníc na akciové spoločnosti a robilo to dobre. Bola to práve strana SMER, ktorá zastavila transformáciu týchto nemocníc na akciové spoločnosti. Viete v zdravotníctve hospodárime s jedným balíkom peňazí, keď sa bude v štátnych nemocniciach nehorázne plytvať, tak ako sa plytvalo za vašej štvorročnej predchádzajúcej vlády, tak nikdy nebude dosť peňazí pre Dolný Kubín, ani pre Liptovský Mikuláš, či Čadcu. Tejto vláde sa za rok a pol podarilo urobiť zásadné zmeny v liekovej politike, liekovú reformu, vďaka ktorej sme išli na druhú najnižšiu cenu liekov v Európskej únii. Prečo ste to neurobili vy? Možno by sme mali viacej peňazí v zdravotníctve. Podarilo sa urobiť reštrukturalizáciu, optimalizáciu siete aj zmenu financovania sme pripravili do takej fázy, že už v roku 2013 by sa mohlo prejsť na systém DRG po jednotlivých zdravotníckych odboroch. Myslím si, že je to omnoho viac, než sa podarilo predchádzajúcej vláde za štyri roky. Chcel by som ale povedať, že platy lekárov a sestier je téma, ktorou sa bude boriť každá vláda, aj tá, ktorá príde za nami. Rozdiel medzi nami dvoma je, že to, čo som ja vo svojom vystúpení hovoril, boli riešenia a možnosti riešenia tohto problému formou navyšovania zmlúv od zdravotných poisťovní. To čo ste robili vy, bolo len strašenie. Ale na druhej strane hlasujete za zvýšenie platov lekárov v decembri a budete hlasovať za zvýšenie platov ... (Prerušenie vystúpenia časomerom.)